
1. Justificare:

Noul Cod civil va intra în vigoare în 1 oct. 2011. Ulterior va veni momentul intrării in vigoare a celorlalte trei noi coduri. Evident, sistemul şi societatea trebuie pregătite pentru implementarea lor.
Propun institutionalizarea formelor de pregătire, sub coordonarea CSM, pentru a mari forta argumentelor si a asigura implementarea corecta sub aspectul jurisprudentei viitoare in toata tara. Dacă de la bun început noul cod civil se va aplica corect, se va crea rapid o jurisprudenţă unitara. Aceasta pentru că este evident că primele hotărâri pronunţate de instanţe vor circula rapid printre judecători şi avocaţi pentru a fi luate ca exemplu.
2. Ce avem nevoie pentru o jurisprudenţă corectă: 

- actul normativ în formă finală (pentru ca magistraţii să-l cunoască)
- formare rapidă şi temeinică (pentru ca magistraţii să-l aplice)
3. Ce propun să facem pt aceasta:

a. Alcătuirea unui Grup de lucru interinstituţional pentru implementarea NCC care să coordoneze etapa de pregătire şi aplicare a noului cod. Practic vor trebui să asigure legătura dintre instituţiile cu atribuţii în această privinţă şi să faciliteze luarea unor decizii la nivelul fiecăreia dintre acestea. 

 b. Publicarea NCC şi facilitat cunoaşterea acestuia
- trebuie finalizata legea de punere în aplicare a NCC până la vacanţă

- trebuie republicat NCC cu modificările aduse prin legea de punere în aplicare

- trebuie editata si publicata ediţia oficială a NCC şi asigurata distribuirea gratuită a câte unui exemplar fiecărui judecător (ideal tuturor; obligatoriu civiliştilor).
c. E-learning: Trebuie alcătuirea un site pentru NCC care să cuprindă toate informaţiile, de la cele privind componenta comisiei care a lucrat pentru conceperea lui, până la explicaţii teoretice şi jurisprudenţă despre NCC. Practic va fi un cod civil comentat şi adnotat, disponibil gratuit online:
- site-ul e indicat să fie ataşat site-ului INM 
- trebuie să cuprindă o evidenţă a articolelor din NCC în corespondenţă cu vechea reglementare, pentru a se identifica cu exactitate noile reglementări astfel ca formarea să se axeze cu prioritate pe acestea; 
- trebuie cointeresaţi practicienii, doctrinarii şi formatorii pentru a comenta noile instituţii prin articole/referate publicate pe site; lucrările trebuie cenzurate de un colectiv ştiinţific care poate fi acelaşi cu Grupul de lucru interinstituţional;
- trebuie văzut în ce măsură membrii comisiilor care au lucrat la NCC şi legea de punere în aplicare au obligaţia contractuală sau pot fi stimulaţi pentru a comenta online noile instituţii;
- pentru instituţiile preluate din legislaţia altor state, trebuie identificată, solicitată şi preluată practica consacrată a statelor respective corespunzătoare acelor reglementări;
- în timp, fiecărui articol din NCC trebuie ataşată practica relevantă: pentru instituţiile vechi trebuie identificate soluţiile de practică judiciară nediscutabile (din practica deja publicată), iar acolo unde sunt soluţii divergente colectivul ştiinţific trebuie să decidă (ceea ce va ajuta la unificarea practicii, care de multe ori provine din necunoaşterea unor astfel de hotărâri de referinţă); pentru instituţiile noi, pe măsură ce instanţele vor soluţiona litigii, hotărârile relevante trebuie rapid preluate şi publicate pe site, pentru a servi ca model (ceea ce va ajuta la crearea unei jurisprudenţe unitare).
d. Recrutare şi formarea
- recrutarea noilor magistraţi în anul 2011: trebuie analizat dacă recrutarea trebuie să ţină seama de NCC, adică dacă în bibliografia concursurilor pentru admiterea la INM, dar şi pentru capacitate, poate fi prevăzut NCC şi nu vechea reglementare; la fel pentru juriştii cu 5 ani vechime ce vor fi recrutaţi în toamna-iarna 2011; 
- orice întâlnire, conferinţă, eveniment pe NCC (dar nu numai) trebuie transmisă online, înregistrată şi publică pe site-ul specializat;
- formarea descentralizată trebuie să capete proporţii uriaşe. Trebuie să cuprindă formare comună judecători, procurori, avocaţii, consilierii juridici şi mediatorii.
e. Informarea publicului:  trebuie susţinută de campanie cu privire la noile drepturi şi obligaţii ale cetăţenilor (destinatarii reali ai noilor norme):

- e nevoie de broşuri tipărite pentru justiţiabili, distribuire în special în sediile de instanţe şi parchete, dar şi locurile publice precum şcoli, primării etc;
- trebuie dezvoltată o secţiune cu emisiuni TV disponibile online,
- trebuie alcătuite formulare pentru cereri de chemare în judecată disponibile online şi la instanţe (mai ales în perspectiva intrării în vigoare a noilor coduri de procedură). 

4. În concluzie:

E vorba de un proiect unde instrumentul online de tip e-learning este principala componentă, care va fi util nu numai magistraţilor. Acesta va asigura formarea profesioniştilor în drept, dar şi unificarea practicii judiciare (pentru instituţiile vechi) şi crearea unei noi practici judiciare dar unitare (pentru instituţiile noi).
Proiectul desfăşurat pentru NCC va putea fi astfel pilot pentru următoarele noi coduri.

